འི་རྡོ་རྗེའི་བརྟག་པ་ཕྱི་མའི་ལེའུ་དང་པོ་(ཞ¡¡-ལེའུ་དང་པོ་)རབ་གནས་ཀྱི་རྗེས་སུ་སྦྱིན་སྲེག་གསུངས་པའི་དོན་ཞི་བའི་སྦྱིན་སྲེག་ཕྱག་ལེན་ཙམ་བྲིས་པ་ཡིན་གྱི། རྒྱས་པ་ལ་སོགས་པའི་ལས་བཞི་ནི་འོག་ཏུ་མདོར་བསྡུས་ཏེ་རྒྱས་པར་འཆད་པ་ལས་ཤེས་པར་བྱའོ། ། ཆོ་ག་འདི་ནི་སྔགས་ཀྱི་ལྷག་ཆད་ཁ་སྐོང་བ་དང་། སྔགས་མ་གྲུབ་པ་གྲུབ་པར་བྱེད་པ་དང་། གྲུབ་པའི་འབྲས་བུ་མྱུར་དུ་འབྱིན་པར་ཡིན་པས་རྣལ་འབྱོར་པས་དུས་དང་གནས་སྐབས་ཐམས་ཅད་དུའང་བརྩོན་པར་བྱའོ། ། ཞི་བའི་སྦྱིན་སྲེག་གི་ཐབ་དང་ཁ་ལྟ་ཕྱོགས་ཀྱིས་ལས་ཐམས་ཅད་ཀྱང་འགྲུབ་སྟེ། རང་འདོད་ལྷ་ཡི་རྣལ་འབྱོར་གྱིས༑ ༑ལས་ཀུན་བྱེད་པའི་སྦྱྀན་སྲེག་སྟེ། ། ཚད་དང་དབྱིབས་དང་ཁ་དོག་དང་༑ ༑ཞི་བ་དང་མཐུན་ཤར་བལྟའོ། ། ཞེས་གསུངས་སོ། ། ཡང་། སྦྱིན་སྲེག་གིས་ནི་ལྷ་རྣམས་ཚིམ། ། ཚིམ་པར་གྱུར་ན་དངོས་གྲུབ་སྟེར། ། གསང་སྔགས་ལྷག་ཆད་གང་ཡིན་པ། ། ཐམས་ཅད་སྦྱིན་སྲེག་དག་གིས་སྐོང་། ། དེ་ཕྱིར་རྡོ་རྗེ་མཁའ་འགྲོ་ཡི། ། སྦྱིན་སྲེག་རབ་ཏུ་བསྔགས་པར་མཛད། ། ཅེས་གསུངས་སོ། ། ཞི་བ་འབའ་ཞིག་གི་ཆོ་ག་ཞིབ་ཏུ་བསྟན་ཅིང་རྣམ་པར་བཞག་པ་མདོར་བསྟན་པ་རྫོགས་སོ། ། ། །༈རྗེ་བཙུན་བླ་མ་དམ་པ་རྣམས་ལ་ཕྱག་འཚལ་ལོ། ། ད་ནི་ལས་བཞིའི་ཆོ་ག་མདོར་བསྡུས་ཏེ་རྣམ་གཞག་རྒྱས་པར་བརྗོད་ན། འདི་ལ་གསུམ་སྟེ༑ སྦྱོར་བ་དང་། དངོས་གཞི་དང་། མཇུག་ཏུ་བྱ་བའོ། ། དང་པོ་ལ་དྲུག་སྟེ། ཐབ་ཀྱི་དབང་དུ་བྱས་པ། བརྩིག་པ་བུད་ཤིང་སྦར་བ་མེ། ཡམ་ཤིང་དང་མཆོད་རྫས༑ བཤམ་ཐབས། སྒྲུབ་པ་པོའི་དབང་དུ་བྱས་པའོ། ། དང་པོ་ལ་ལྔ། ཐབ་ཀྱི་དབྱིབས། ཚད། ཁ་དོགམཚན་མ། མུ་རན་ནོ། ། ལྔ་པོ་དེ་དག་ལས་བཞི་སོ་སོ་ལ་སྦྱར་ཏེ་བརྗོད་ན། ཞི་བའི་དབྱིབས་ནི་ཟླུམ་པོ། རྒྱར་ཁྲུ་གང་ལ་ཟབས་སུ་ཁྲུ་ཕྱེད། ཁ་དོག་ས་དཀར་རམ་ཙནྡན་དཀར་པོས་བྱུགམཚན་མ་ལ་དབུས་སུ་ལྷ་དགུའི་མཚན་མ་བྲི་བ་ནི་ལས་བཞི་ཀ་མཐུན་ལ། འདིར་ཁ་ཁྱེར་སོར་བཞི་བསྐྱེད་ལ་སོར་བཞི་དཔངས་སུ་བརྩིགས་པའི་མུ་རན་ལ་རྡོ་རྗེས་མཚན་པའོ། ། རྒྱས་པའི་དབྱིབས་གྲུ་བཞི་རྒྱར་ཁྲུ་དོ་ལ་དཔངས་སུ་ཁྲུ་གང་། ཁ་དོག་ས་སེར་པོའམ་གུར་གུམ་གྱིས་བྱུགཁ་ཁྱེར་སོར་བརྒྱད་བསྐྱེད་ལ་སོར་བརྒྱད་དཔངས་སུ་བརྩིགས་པའི་མུ་རན་ལ་རིན་པོ་ཆེས་མཚན་པའོ། ། དབང་གི་དབྱིབས་ཟླ་བ་ཕྱེད་པ། ཚད་ནི་ཞི་བ་དང་འདྲ་ལ། ཁ་དོག་ས་དམར་པོའམ་ཙནྡན་དམར་པོས་བྱུགཁ་ཁྱེར་སོར་བཞི་བསྐྱེད་ལ་སོར་བཞི་དཔངས་སུ་བརྩིགས་པའི་མུ་རན་ལ་ལྕགས་ཀྱུས་མཚན་པའོ། ། དྲག་པོའི་དབྱིབས་གྲུ་གསུམ། རྒྱར་སོར་མོ་ཉི་ཤུ་ལ་ཟབས་སུ་སོར་མོ་བཅུ། ཁ་དོག་ནག་པོ་ཁ་ཁྱེར་སོར་གསུམ་བསྐྱེད་ལ་སོར་གསུམ་དཔངས་སུ་(ཞ¡¡-དཔངས་སུ་)བརྩིགས་པའི་མུ་རན་ལ་རྡོ་རྗེ་རྩེ་གསུམ་པ་གདེངས་པས་མཚན་པའོ། ། ཐབ་དེ་བཞི་ཀའི་མཚམས་ཀྱི་གྲུ་བཞིར་ཟླ་ཕྱེད་(ཞ¡¡-ཟླ་ཕྱེད་)རྡོ་རྗེ་རྩེ་གསུམ་པས་མཚན་པ་ཡིན་ནོ། ། ཞར་ལས་བྱུང་བ་ལས་ཐམས་ཅད་པའི་ཐབ་ཁུང་ནི། ཞི་བའི་ཐབ་ཁུང་དུ་ཁ་ཤར་དུ་བལྟས་ནས་ལྷག་མ་རྣམས་རང་རང་གི་ཆོ་ག་བཞིན་དུ་བྱས་ན་ལས་ཐམས་ཅད་འགྲུབ་བོ་ཞེས་རིན་ཆེན་འབར་བ་ལས་འབྱུང་ངོ་། ། སཾ་པུ་ཊའི་རྒྱུད་ཕྱི་མ་ལས་ནི་ཁྲུ་དོ་པ་དང་གྲུ་བཞི་སེར་པོས་བྱུགས་ལ། དབུས་སུ་ཞི་བའི་ཐབ་ཁུང་ཇི་ལྟ་བ་བཞིན་བྱས་ལ། ཟླུམ་པོའི་ནང་དུ་གྲུ་གསུམ་ནང་ནག་པོས་བྱུགས་ཤིང་དེའི་ཟླ་གམ་གསུམ་ནི་དམར་པོར་བྱས་ལ། ནག་པོའི་ནང་དུ་ལྷ་དགུའི་མཚན་མ་བྲི། ཕྱི་རོལ་སེར་པོའི་རྩེ་མོ་བཞིར་རྡོ་རྗེ་རྩེ་གསུམ་པས་མཚོན་པར་བྱས་ན་ལས་ཐམས་ཅད་པའི་ཐབ་ཁུང་ཡིན་ཏེ་ཆོ་ག་ལྷག་མ་རྣམས་ལས་སོ་སོའི་ཆོ་ག་བཞིན་དུ་བྱའོ། ། ཐབ་ཀྱི་དབང་དུ་བྱས་པའོ། ། ། །གཉིས་པ་(ཞ¡¡+རྩིགས་པ་)བུད་ཤིང་ནི་ཞི་བ་ལ་འོ་མ་ཅན་གྱི་རྩེ་མོ་ལས་བྱུང་བའམ། ནགས་ཀྱི་བ་ལང་གི་ལྕི་བ་ལས་བྱའོ། ། རྒྱས་པ་ལ་ནི་སེར་ཞིང་དྲི་ཞིམ་པའི་དབུས་ཀྱི་ཆ་ལས་བྱུང་བའོ། ། དབང་ལ་ཁ་དོག་དམར་བའམ་རོ་སྐྱུར་བའོ༑ ༑དྲག་པོ་ལ་ནག་པོ་འཁྱོགས་པོ་རྩ་བའི་ཆ་ལས་བྱུང་བའོ། ། གཞན་ཡང་བུད་ཤིང་བོང་བུ་དང་རྔ་མོའི་སྦངས་ལ་སོགས་པ་དང་། བསྲེག་རྫས་ཁྱི་དང་མིའི་ཤ་ལ་སོགས་པ་ལས་མཐའ་ཡས་པ་རྣམས་ནི་ཡང་དག་པར་སྦྱོར་བ་ལ་སོགས་པ་རྒྱུད་སོ་སོའི་སྟེང་དུ་རྟོགས་པར་བྱའོ། ། ། །གསུམ་པ་སྦར་བ་མེ་ནི། ཞྀ་བ་ལ་བྲམ་ཟེ་རྒྱུན་ཞག་གི་མེའམ་འོ་མ་ཅན་གཙུབས་པ་ལས་བྱུང་བའི་མེས་བྱའོ། ། རྒྱས་པ་ལ་དགེ་འདུན་གྱི་བསྲོ་ཁང་ངམ་རྒྱལ་པོའི་ཁྱིམ་གྱི་མེས་བྱའོ། ། དབང་ལ་སྨད་འཚོང་མའི་ཁྱིམ་གྱི་མེའམ་སྤྲང་པོས་ལམ་དུ་བུས་པའི་མེས་བྱའོ། ། དྲག་པོ་ལ་ཤན་པའི་ཁྱིམ་གྱི་མེའམ་རྡོ་དང་ལྕགས་གཙུབས་པ་ལས་བྱུང་བའི་མེས་བྱའོ། ། བཞི་པ་ཡམ་ཤིང་དང་མཆོད་རྫས་ནི་ཞི་བ་ལ་འོ་མ་ཅན་གྱི་རྩེ་མོ་ལས་བྱུང་བ་སྦོམ་ཕྲ་མཐེའུ་ཆུང་ངམ་མཐེ་བོང་ཙམ་རིང་ཐུང་ཁུ་ཚུར་གཉིས་བཅངས་པའི་ཚད་ཙམ་ཡིན་ནོ། ། རྒྱས་པ་ལ་ཁ་དོག་སེར་ཞིང་དྲི་ཞིམ་པ་རྩེ་ཁྲུ་གང་བའོ། ། དབང་ལ་ཁ་དོག་དམར་ཞིང་རོ་སྐྱུར་བ་ཚད་ཞི་བ་དང་མཐུན་ནོ། ། དྲག་པོ་ལ་ཤིང་གནག་ཅིང་འཁྱོགས་པ་དྲི་མི་ཞིམ་པ་སོར་བཅུ་གཉིས་པ་ཡིན་ནོ། ། མཆོད་རྫས་ནི་ཆུ་བཞི་སྔཽན་དུ་འགྲོ་བ་ཅི་འབྱོར་བ་དང་གཏོར་མ་གཉིས་སོ། ། བསྲེག་རྫས་གཞན་རྣམས་ནི་རང་རང་ཅི་འབྱོར་བ་ཡིན་ནའང་ཞི་བ་ལ་གཙོ་བོར་ཏིལ། རྒྱས་པ་ལ་ཐུན་མོང་དུ་ཞོ་ལས་བྱས་པའི་ཟས་མཆོགབྱེ་བྲག་ཏུ་ཚེ་རྒྱས་པ་ལ་དཱུར་བ་དང་། ལོངས་སྤྱོད་རྒྱས་པ་ལ་འབྲུ་ལ་སོགས་པ་ཤེས་པར་བྱའོ། ། དབང་ལ་ཨུཏྤལ་ལ་སོགས་པ། དྲག་པོ་ལ་ཁྲག་དང་དུག་ལ་སོགས་པ་ཡིན་ནོ། ། ། །ལྔ་པ་བཤམ་ཐབས་ནི་ལས་འཇམ་པོ་གསུམ་ལ་བསྲེག་རྫས་གཡས་ལ་མཆོད་རྫས་གཡོན། དྲག་པོ་ལ་དེ་ལས་གོ་བཟློག་པ་ཡིན་ནོ། ། ། །དྲུག་པ་སྒྲུབ་པ་པོའི་དབང་དུ་བྱས་པ་ལ་དྲུགབསམ་པ་དང་། དུས་དང་༑ ཁ་ལྟ་ཕྱོགས་དང་། རྒྱན་དང་ཆས་གོས་དང་། འདུག་སྟངས་དང་། ཞར་ལས་བྱུང་བ་དགང་བླུགས་སོ། ། དེ་ལ་དང་པོ་ལྔ་ནི་གཟུང་བདེ་བར་བྱ་བའི་ཕྱིར་ཕྱོགས་རེར་བསྡེབས་ནས་བརྗོད་ན། སྡིག་པ་ལ་སོགས་པ་ཞི་བའི་བསམ་པས་སྲོད་ཀྱི་དུས་སུ་ཁ་ཤར་དུ་བལྟས་ཏེ་རྒྱན་དང་ཆས་གོས་དཀར་པོ་དང་ལྡན་པས་ཙོག་པུའི་འདུག་སྟངས་ཀྱིས་གནས་ཏེ་ཞི་བའི་ལས་བརྩམ་མོ། ། ཚེ་དང་བསོད་ནམས་ལ་སོགས་པ་རབ་ཏུ་རྒྱས་ཏེ་ཚིམ་པའི་བསམ་པས་སྔ་དྲོའི་དུས་སུ་ཁ་བྱང་དུ་བལྟས་ཏེ་རྒྱན་དང་གོས་ལ་སོགས་པ་སེར་ཞིང་རབ་ཏུ་རྒྱ་ཆེ་བའི་ཆས་དང་ལྡན་པས་བཟང་པོའི་འདུག་སྟངས་ཀྱིས་རྒྱས་པའི་ལས་བརྩམ་མོ། ། རྒྱལ་པོ་ལ་སོགས་པ་དབང་དུ་བྱ་ཞིང་རྗེས་སུ་ཆགས་པའི་བསམ་པས་ཕྱེམ་རེད་ཀྱི་དུས་སུ་ཁ་ནུབ་ཏུ་བལྟས་ཏེ་རྒྱན་དང་ཆས་གོས་དམར་པོ་དང་ལྡན་པས་པདྨའི་འདུག་སྟངས་ཀྱིས་དབང་གི་ལས་བརྩམ་མོ། ། དགྲ་དང་བགེགས་གསད་པ་ལ་སོགས་དྲག་ཅིང་རྩུབ་པའི་བསམ་པས་ནམ་ཕྱེད་དམ་ཉི་མའི་གུང་ལ་ཁ་ལྷོར་བལྟས་ཏེ་རྒྱན་དང་ཆས་གོས་ནག་པོ་དང་ལྡན་པས་སྟན་མེད་པའམ། སྟན་སྲབ་མོའི་སྟེང་དུ་རྐང་པ་གཡས་པས་གཡོན་པ་མནན་པའམ། གཡས་པ་བསྐུམ་ཞིང་གཡོན་བརྐྱང་པའི་ཕྱེད་ཀྲུང་གིས་དྲག་པོའི་ལས་བརྩམ་པར་བྱའོ། ། ཞི་རྒྱས་གཉིས་ཀྱི་ཁ་ལྟ་ཕྱོགས་དེའང་གཞུང་ཕལ་ཆེར་ནས་ཞི་བ་ཤར་དང་རྒྱས་པ་བྱང་དུ་བལྟ་བར་བཤད། རིན་ཆེན་འབར་བ་ལས་ནི་ཞི་བ་ལ་བྱང་རྒྱས་པ་ལ་ཤར་དུ་བལྟ་བར་བཤད་དོ། ། ། །དྲུག་པ་དགང་བླུགས་ཀྱི་ཚད་ནི་(ཞ¡¡+གཉིས་)གསུམ་ལས། ཐོག་མར་ཆེ་བའི་ཚད་ནི་གསེར་ལ་སོགས་པའམ་ནིམ་པ་ལ་སོགས་པའི་ཤིང་ལས་བྱས་པའི་དགང་གཟར་གྱི་ཁའི་ཆུ་དང་ཞེང་ལ་སོར་བརྒྱད་པའམ། ཆུར་བརྒྱད་ལ་ཞེང་སོར་བཞི་པའང་རུང་ངོ་། ཁུང་བུ་སོར་བཞི་པའི་དབུས་སུ་ཆུ་དང་དཔངས་ལ་སོར་བཞི་པའི་རྡོ་རྗེ། གྲུ་བཞི་དེའི་སྟེང་གི་ཁ་ཁྱཻར་དང་འོག་གཉིས་ཀ་ལ་ཕྱོགས་རེར་སོར་གཉིས་གཉིས་བྱས་པས་སོར་བཞི་པ། སྟེང་གི་ཁ་ཁྱེར་གྱི་མཐའ་ནས་རིན་པོ་ཆེའི་ཕ་གུའམ་པདྨས་མཛེས་པར་བྱས་པ། འོག་གི་ངོས་ལ་པདྨ༑ དེ་གཉིས་ཀྱི་དབུས་སུ་སྐེད་པ་ཅུང་ཟད་ཕྲ་བ་ལ་ཇི་ལྟར་མཛེས་པའི་སྐ་རགས་ཀྱིས་བསྐོར་བའོ(ཞ¡¡བྱའོ)། ། མདུན་ངོས་སུ་ཁུ་བཅུད་(ཞདངོས་སུ་ཅུང་ཟད་)འཛག་པའི་ཁུང་བུ་མཐེའུ་ཆུང་དང་མཉམ་པ། དེའི་ཁུ་བཅུད་འཛག་པའི་རྡོ་རྗེ་རྩེ་གསུམ་པར་བྱས་པའི་དབུས་མ་སྨྱོ་བྱེད་ཀྱི་མེ་ཏོག་དང་མཚུངས་པ་སོར་བཞིའི་དཀྱུས་ཡིན་ཏེ། མཐའ་གཉིས་ནས་རྡོ་རྗེའི་རྭ་རེ་རེ་བྱས་པས་རྡོ་རྗེ་རྩེ་གསུམ་པའང་ཡིན་ནོ། ། འདིའི་ཞེང་ནི་ཅུང་ཟད་ཀྱོང་བའི་ཁུ་བཅུད་འཛག་པའི་ས་དང་བཅས་པའི་ཡུ་བ་ལ་ཁྲུ་དོ་དང་། དེའི་མཐར་རྡོ་རྗེ་རྩེ་ལྔ་པ་སོར་དྲུག་པ། རྩེ་མོ་ན་རིན་པོ་ཆེ་སོར་གཉིས་པ་ཡིན་ནོ། ། བླུགས་གཟར་གྱི་ཁ་ནི་ཆུ་དང་ཞེང་དུ་སོར་དྲུག་པ་པདྨའི་འདབ་མ་ལྟ་བུ། ཞེང་དང་ཟབས་སུ་སོར་གསུམ་པའི་ཁུང་བུ་བརྐོས་ལ། དེའི་དབུས་སུ་ཆུ་དང་ཞེང་དུ་སོར་གསུམ་པའི་རྡོ་རྗེ་བྲིའོ། ། ཡུ་བ་ཁྲུ་གང་དང་། རིན་པོ་ཆེ་སོར་གཅིག་དང་རྡོ་རྗེ་སོར་གསུམ་པ་མཐར་བྱའོ། ། དགང་བླུགས་ཆུང་བའི་ཚད་ནི་གཉིས་ཀའི་ཡུ་བ་ལ་ཁྲུ་གང་དང་། རྩེ་མོ་(ཞ¡¡+ལ་)རྡོ་རྗེ་རྩེ་ལྔ་པའམ་རྩེ་དགུ་པ་སོར་བཞི་དང་། རིན་པོ་ཆེ་སོར་གཉིས་པ་ནི་གཉིས་ཀ་ལ་འདྲ་ལ། དགང་གཟར་གྱི་ཁ་ནི་རྒྱ་དང་ཟབས་སུ་སོར་བཞི་པའམ་སོར་དྲུག་པ་ཕྱི་གྲུ་བཞི་ནང་ཟླུམ་པོ། དེའི་དཀྱིལ་དུ་རི་མོ་གྲུ་གསུམ་བྲིས་པས་ལོགས་སུ་ཟླ་གམ་གསུམ་འོང་བས་ལས་བཞིར་འགྲུབ་ལ། ཁ་ཁྱེར་ལ་སོར་རེ། དཀྱིལ་དུ་སོར་བཞི་པའི་རྡོ་རྗེ་བྲིའོ། ། དེའི་མཐར་སོར་གསུམ་པའི་པདྨའམ་རྡོ་རྗེ་རྩེ་གསུམ་པའི་དབྱིབས། དེའི་སྟེང་ནས་ཁུ་བཅུད་འབབ་པའི་ཁུང་བུ་མཐེའུ་ཆུང་དང་མཉམ་པ་ཡིན་ནོ། ། བླུགས་གཟར་གྱི་རྩེ་མོ་ནི་པདྨའི་འདབ་མའམ་བའི་མིག་ལྟ་བུ། རྒྱར་སོར་གཉིས་པ་ཟབས་སུ་སོར་གཅིག་པ་དེའི་དབུས་སུ་སོར་གཅིག་པའི་རྡོ་རྗེའམ་སྣ་ཚོགས་རྡོ་རྗེ་བྲིའོ། ། ཡུ་བའི་ནང་བླུགས་གཟར་གྱི་རྩེ་མོ་ནི་ཆུ་སྲིན་གྱི་ཁ་ལས་བྱུང་བའོ་ཞེས་ཀྱང་བཤད་དོ། ། དགང་བླུགས་ཤིན་ཏུ་བསྡུས་པ་ནི། ལག་པ་གཡོན་པའི་སོར་མོ་ལྔ་བཅེར་བ་ནི་དགང་གཟར་ཡིན་ལ། གཡས་པའི་སོར་མོ་གསུམ་གྱིས་ནི་བླུགས་གཟར་བྱའོ། ། དགང་བླུགས་རྒྱས་འབྲིང་བསྡུས་གསུམ་པོ་འདི་ནི་རྡོ་རྗེ་གདན་བཞིའི་རྒྱུད་རྒྱས་པ་དང་རྡོ་རྗེ་མཁའ་འགྲོ་ནས་འབྱུང་བའི་དོན་བཟང་པོ་ཡོངས་སུ་བཟུང་བ་དང་། རིན་ཆེན་འབར་བ་ནས་འབྱུང་བ་བཞིན་བྲིས་པ་ཡིན་ལ། འབྲིང་པོ་ནི་ཡེ་ཤེས་ཐིག་ལེའི་དོན་བྲིས་པ་ཡིན་ནོ། ། སྦྱོར་བའི་ཆོ་ག་བརྗོད་ཟིན་ཏོ། ། ། །དངོས་གཞི་ལ་དྲུག་སྟེ། བདག་གི་རྣལ་འབྱོར་དང་། མེ་བཙལ་ཞིང་བསྒྲུབ་པ་དང་། ཐབ་དང་ཡོ་བྱད་བསང་བ་དང་། ཐབ་ཁུང་མངོན་པར་འདུ་བྱ་བའི་ཁྱད་པར་དང་། འཇིག་རྟེན་པའི་མེ་ལྷ་མཆོད་པ་དང་། འཇིག་རྟེན་ལས་འདས་པའི་མེ་ལྷ་མཆོད་པའོ། ། དང་པོ་ནི་བདག་གི་རྣལ་འབྱོར་ཡན་ལག་དྲུག་ལ་སོགས་པ་རྫོགས་པར་བསྒོམས་ལ། བཟླས་པ་ཅུང་ཟད་བྱས་ཏེ་དཀྱིལ་འཁོར་བསྡུས་ལ་གཙོ་བོའི་ང་རྒྱལ་དང་ལྡན་པས་གཉིས་པ་མེ་བཙལ་ཞིང་སྒྲུབ་པ་ནས་བཟུང་སྟེ་འདས་པའི་མེ་ལྷ་མཆོད་པའི་བར་ཐམས་ཅད་ཞི་བའི་སྐབས་སུ་བསྟན་པ་དང་འདྲ་(ལུ¡¡-པ་དང་འདྲ་)ལ། ཁྱད་པར་ཅུང་ཟད་བརྗོད་ན། ཐབ་ཁུང་མངོན་པར་འདུ་བྱ་བའི་སྐབས་སུ་ཧཱུྃ་ལས་བྱུང་བའི་ཐབ་ཁུང་ཞི་བ་ལ་དཀར་པོ་རྒྱ་དང་ཚད་ཡོངས་སུ་མ་ཆད་པ། རྒྱས་པ་ལ་སེར་པོ༑ དབང་ལ་དམར་པོ། དྲག་པོ་ལ་ནག་པོ་ཡིན་ནོ། ། འཇིག་རྟེན་དང་འཇིག་རྟེན་ལས་འདས་པའི་མེ་ལྷའི་ཞལ་ནི་ཞི་བ་ལ་དཀར་ཞིང་འཛུམ་པ་དང་། རྒྱས་པ་ལ་སེར་ཞིང་གཟི་བརྗིད་དང་ལྡན་པ་དང་། དབང་ལ་དམར་ཞིང་ཆགས་པ་དང་ལྡན་པ་དང་། དྲག་པོ་ལ་གནག་ཅིང་རབ་ཏུ་ཁྲོས་པ་ཁམས་གསུམ་ཟ་བར་ནུས་པ་བསམ་པར་བྱའོ། ། བསྲེག་རྫས་རྣམས་འབུལ་བའི་སྔགས་ཀྱི་མཐའ་རྟེན་ནི། ཞི་བ་ལ་སྡིག་པ་ཐམས་ཅད་ཤཱིནྟཾ་ཀུ་རུ་སྭཱ་ཧཱ། ནད་ཐམས་ཅད་ཤཱིནྟཾ་ཀུ་རུ་སྭཱ་ཧཱ་(ཞ¡¡-ནད་ཐམས་་་་་་་སྭཱ་ཧཱ་)ཞེས་བྱ་བ་ལ་སོགས་པ་སྭཱ་ཧཱའི་མཐའ་དང་ལྡན་པ་ཡིན་ནོ། ། རྒྱས་པ་ལ་བསོད་ནམས་རྒྱས་པ་ལ་པུཎྱ་པུཥྟིཾ་ཀུ་རུ་ཨོཾ། ཚེ་རྒྱས་པ་ལ་ཨཱ་ཡུཿཔུཥྟི་ཀུ་རུ་ཨོཾ། ལོངས་སྤྱོད་རྒྱས་པ་ལ་དྷཱ་ན་པུཥྟིཾ་ཀུ་རུ་ཨོཾ་ཞེས་བྱ་བ་ལ་སོགས་པ་ཨོཾ་གྱི་མཐའ་ཅན་གྱིས་བསྲེག་རྫས་ཐམས་ཅད་དབུལ་ལོ། ། དབང་དུ་བྱ་བ་ལ། རྒྱལ་པོ་དབང་དུ་བྱ་བ་ལ་རྒྱལ་པོ་ཝ་ཤཾ་ཀུ་རུ་ཧོ་ཞེས་བྱ་བ་ལ་སོགས་པ་ཧོའི་མཐའ་ཅན་གྱིས་བསྲེག་རྫས་ཐམས་ཅད་དབུལ་ལོ། ། དྲག་པོ་ལ་ནི་དགྲ་བོ་མཱ་ར་ཡ་ཕཊ་ཅེས་པའམ་བགེགས་མཱ་ར་ཡ་ཕཊ་ཅེས་བྱ་བ་ལ་སོགས་པའི་(ཞ¡¡ཕཊ་ཀྱི་)མཐའ་ཅན་གྱིས་བསྲེག་རྫས་ཐམས་ཅད་དབུལ་ལོ། ། དངོས་གཞིའི་ཆོ་ག་བསྟན་ཟིན་ཏོ། ། མཇུག་གི་བྱ་བ་ལ་དྲུགའཇིག་རྟེན་པའི་མེ་ལྷ་མཆོད་པ་དང་། གཏོར་མ་དབུལ་བ་དང་། འདོད་པའི་དོན་ལ་གསོལ་བ་གདབ་པ་དང་། ཆོ་ག་ལྷག་ཆད་ཁ་བསྐང་བ་དང་། བཟོད་པར་གསོལ་ནས་གཤེགས་སུ་གསོལ་བ་དང་༑  ཙ་རུའི་བཟའ་བ་བྱ་ཞིང་ལས་ཀྱི་རྗེས་བསྡུ་བའོ། ། དེ་ལ་ལྷག་མ་ཐམས་ཅད་ནི་ཞི་བའི་སྦྱིན་སྲེག་དང་འདྲ་ལ། འདོད་པའི་དོན་གསོལ་བ་གདབ་པའི་སྐབས་སུ་ནད་ཐམས་ཅད་ཞི་བར་མཛད་དུ་གསོལ་ཞེས་བྱ་བ་ལ་སོགས་པ་དང་། ཚེ་དང་ལོངས་སྤྱོད་རྒྱས་པར་མཛད་དུ་གསོལ་ཞེས་པ་ལྟ་བུ་དང་༑  རྒྱལ་པོ་ལ་སོགས་པ་དབང་དུ་འདུ་བར་མཛད་དུ་གསོལ་ཞེས་བྱ་བ་ལ་སོགས་པ་དང་། གདུག་པ་ཅན་ཐམས་ཅད་གསད་དུ་གསོལ་ཞེས་བྱ་བ་ལ་སོགས་པ་རང་གང་འདོད་པའི་དོན་གསོལ་བ་གདབ་པར་བྱའོ། ། ལས་བཞིའི་ཆོ་ག་མདོར་བསྡུས་ཤིང་རྣམ་གཞག་རྒྱས་པར་བརྗོད་ཟིན་ཏོ། ། ཞི་བའི་སྦྱིན་སྲེག་གི་ཆོ་ག་ཞིབ་ཏུ་བསྟན་ཅིང་རྣམ་གཞག་མདོར་བསྡུས་པ་ནི་སློབ་དཔོན་རིན་པོ་ཆེས་མཛད་ལ། ལས་བཞིའི་ཆོ་ག་མདོར་བསྟན་ཅིང་རྣམ་གཞག་རྒྱས་པར་བརྗོད་པ་འདི་ནི་རིག་སྔགས་འཛིན་པ་གྲགས་པ་རྒྱལ་མཚན་གྱིས་དཔལ་ས་སྐྱའི་གཙུག་ལག་ཁང་དུ་སྦྱར་བ་རྫོགས་སོ། ། །